CELEX: 62008TN0077
Language: mt
Date: 2008-02-19 00:00:00
Title: Kawża T-77/08: Rikors ippreżentat fit- 18 ta' Frar 2008 — Dow Chemical vs Il-Kummissjoni

9.5.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 116/22
            
         Rikors ippreżentat fit-18 ta' Frar 2008 — Dow Chemical vs Il-Kummissjoni
   (Kawża T-77/08)
   (2008/C 116/41)
   Lingwa tal-kawża: L-Ingliż
   Partijiet
   
      Rikorrenti: The Dow Chemical Company (Midland, L-Istati Uniti) (rappreżentanti D. Schroeder u T. Graf, avukati)
   
      Konvenuta: Il-Kummissjoni tal-Komunitajiet Ewropej
   Talbiet tar-rikorrenti
   
               —
            
            
               tannulla d-deċiżjoni safejn tirrigwarda r-rikorrenti;
            
         
               —
            
            
               sussidjarjament, tnaqqas b'mod sostanzjali il-multa; u
            
         
               —
            
            
               tikkundanna lill-Kummissjoni għall-ispejjeż.
            
         Motivi u argumenti prinċipali
   Ir-rikorrenti titlob l-annullament parzjali tad-Deċiżjoni tal-Kummissjoni C(2007)5910 finali tal-5 ta' Diċembru 2007 (Każ COMP/F/38.629 — Chloroprene Rubber), fejn il-Kummissjoni sabet li r-rikorrenti, flimkien ma' impriżi oħra, kisret l-Artikolu 81 KE u l-Artikolu 53 tal-Ftehim dwar iż-Żona Ekonomika Ewropea billi pparteċipat fi ftehim uniku u kontinwu u/jew prattika miftehma fis-settur tal-lastku chloroprene.
   In sostenn tar-rikors tagħha, ir-rikorrenti ssostni li l-Kummissjoni wettqet żbalji manifesti fl-evalwazzjoni tal-fatti u żbalji ta' liġi meta żammet lir-rikorrenti responsabbli għall-ksur mill-impriża konġunta DuPont Dow Elastomers. Skond ir-rikorrenti, il-Kummissjoni naqqset milli tistabbilixxi li r-rikorrenti kellha influwenza deċiżiva fuq DuPont Dow Elastomers. Barra minn dan, ir-rikorrenti ssostni li hija ma kinitx tifforma unità ekonomika waħda ma' DuPont Dow Elastomers.
   Barra minn hekk, ir-rikorrenti tallega li l-Kummissjoni wettqet żbalji manifesti fl-evalwazzjoni tal-fatti u żbalji ta' liġi, u naqqset milli tipprovdi motivazzjoni adegwata għad-deċiżjoni tagħha:
   
               —
            
            
               billi użat multiplikatur għat-tul tal-ksur ta' 6,5 minkejja li t-tul tal-ksur kien biss ta' sitt snin u xahar;
            
         
               —
            
            
               billi żiedet il-multa imposta fuq ir-rikorrenti b'10 % sabiex ikollha effett dissważiv sufficjenti; u
            
         
               —
            
            
               billi ma kkonċedietx lir-rikorrenti t-tnaqqis massimu possibbli ta' 30 % minħabba kooperazzjoni.